
Perkáta-Nyúli-dűlő templom körüli temetőjének késő középkori temetkezései

Kulcsszavak: kunok; koporsóvasalatok; érmék
Pályamunkámban Perkáta-Nyúli-dűlő késő középkori érmés sírjaival és koporsóvasalatos temetkezéseivel foglalkoztam. A lelőhely nagy számú feltárt sírja és dokumentáltsága miatt kiváló kutatási alapot jelentett a temető. A 32 érmés sír feldolgozása során részletesen elemzésre kerültek a sírleletek. A 37 koporsóvasalatos temetkezés pedig remek lehetőség volt arra, hogy egy eddig elhanyagolt lelettípussal foglalkozzak. A koporsóvasalatokat díszítés és funkció szerint csoportosítottam, és a sírleletek biztosították ezek keltezését. Munkám végén végig vettem, hogyan is nézhetett ki egy halotti viselet, illetve, hogy a koporsóvasalatok mögött milyen nagyobb összefüggések rejtőznek.



